**Gresspiplerke** (*Anthus chii*) er en neotropisk art i erlefamilien (Motacillidae) og inngår i den større slekten piplerker (*Anthus*), som imidlertid trolig er ei parafyletisk gruppe. Arten består som to underarter.

Taksonomi
---------

Gresspiplerke. fotografert i Mostardas, Rio Grande do Sul i Brasil
En studie publisert i Zootaxa i mars 2021 bekrefter at *A. chii* er gyldig nomenklatur og skal ha prioritet over *A. lutescens* for arten gresspiplerke, samt at *A. turdinus* er et gyldig juniorsystem for denne neotropiske arten. Félix de Azara beskrev opprinnelig fem arter med «Alondra» (av lat. *alaudula* = *lerker*) i sitt banebrytende arbeid om fuglene i Paraguay i 1805. To av dem var piplerker i slekten *Anthus*: Nr. 146 «Alondra Chií» og nr. 147 «Alondra Correndera». Vieillot (1818) beskrev deretter formelt de to basert utelukkende på Azaras beskrivelser, som henholdsvis *A. chii* og *A. correndera*. Førstnevnte har imidlertid lenge vært ansett som uidentifiserbar, selv om navnet ofte har blitt brukt som et gyldig navn for *A. lutescens*. Nå bekrefter imidlertid denne studien at rett nomenklatur for nr. 146 «Alondra Chií» er *A. chii*.

Biologi
-------

Gresspiplerke er mindre enn de fleste andre piplerker, blir 10,5–14 cm lang og veier 13–18 g og har relativt kort stjert. Arten har ei kryptisk fjærdrakt i jordfarger; nærmest lysegul i buken med et mørkt strekmønster fra strupen og ned på brystet, og mørkere på oversiden med et tilsvarende kryptisk strekmønster. Kjønnene er like. Nominatformen blir noe større enn *parvus*, som er noe mer gulaktig i buken.

Arten trives på åpne gressletter og tilstøtende åpne barmarksområder. Den finnes i forskjellige åpne habitater, fra tropiske fuktige, ofte sesongmessige våte, kortvokste gressletter til beitemarker og jordbruksland, cerrado, ofte nær elver, innsjøer, rismarker og myrer; og ser ut til å foretrekke veldig kort gress med noen barmark og jordbruksarealer. Arten holder til fra lavlandet og opp til cirka 1 300 moh i Venezuela, men typisk under 200 moh nord for Orinoco.

Referanser
----------

1. ↑  Pietersen, D.W.; McKechnie, A.E.; Jansen, R.; Little, I.T.; Bastos, A.D.S. (2019). «Multi-locus phylogeny of African pipits and longclaws (Aves: Motacillidae) highlights taxonomic inconsistencies». *Ibis*. 161 (4): 781–792. doi:10.1111/ibi.12683.
2. 1 2  Smith, Paul, and Rob P. Clay. «The identity of Félix de Azara's" Alondras" and implications for Neotropical pipit nomenclature (Aves, Motacillidae: *Anthus*).» *Zootaxa* **4942**.1 (2021): zootaxa-4942. DOI:
3. ↑  Azara, F. de (1805) *Apuntamientos para la Historia Natural de los Páxaros del Paraguay y Rio de la Plata.* Tomo 2. Imprenta de la Viuda Ibarra, Madrid, 562 pp.
4. ↑  Vieillot, J.P. (1818) *Nouveau dictionnaire d’histoire naturelle, appliquée aux arts, à l’agriculture, à l’économie rurale et domestique, à la médicine, etc. par una société de naturalistes et d’agriculteurs. Tome 26. Nouvelle Édition.* Deterville, Paris, 584 pp.
5. 1 2 3 4  Tyler, S. E. de Juana, and G. M. Kirwan (2020). Yellowish Pipit (*Anthus lutescens*), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA.

Eksterne lenker
---------------

* (en) *gresspiplerke* i Global Biodiversity Information Facility Rediger på Wikidata

* (no) *gresspiplerke* hos Artsdatabanken Rediger på Wikidata

* (en) *gresspiplerke* hos ITIS Rediger på Wikidata

* (en) *gresspiplerke* hos NCBI Rediger på Wikidata

* (en) *Kategori:Anthus lutescens* – bilder, video eller lyd på Wikimedia Commons Rediger på Wikidata

* *Anthus chii* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |